Qırımtatar faali Bekirov açlıqnı ilân etecek ola - advokat
Qırımtatar faali Edem Bekirovnıñ sağlığı yaramay, o açlıqnı ilân etecek ola.
Bu aqta Qırım.Aqiqatqa onıñ advokatı İslâm Vevilâyev ikâye etti.
“Alı yaramay. Keyfi yaramay - açlıqnı ilân etecek ola. Beti qıp-qırmızı. Qan basımı bugün 160 90-ğa edi. SİZO hadimleri bularnı yahşı köre ve añlay. Amma sadece iç bir şeyge diqqat etmeyler. Onı tibbiy qısımğa keçirmeyler. İnsulinni aşılavını yapalar, amma nbe fayda?’, - dedi Velillâyev.
Onıñ aytqanına köre, imaye elinden kelgenini yapa, amma netice olarğa degil bağlı.
“Dava FSB nezaretinde buluna, onıñ içün olar onı keçirmek emrini bermegence, kimse bir şey yapmaz. SİZO başlığı bütün şeyni nezaret ete’, - dep qoştı advokat.
Qırımtatar faali Edem Bekirovğa tibbiy teşkerüvden soñ berilgen insulin iñektsiyaları allergiya yaptı.
Ukraina ombudsmeni Lüdmila Denisova Ukrainadaki AB Missiyasınıñ yolbaşçı muavini Annika Valdemann ile körüşip, silâ ve patlayıcı maddelerni qanunsız saqlağanında qabaatlanğan qırımtatar faali Edem Bekirovnıñ sağlıq vaziyetini muzakere etken edi. o, Bekirov ekimlerniñ yardımına ve kerekli tutuluv şaraitlerine muhtac, dep qayd etti.